[b]খাবার রান্না করা নিয়ে ঝগড়ার একপর্যায়ে কয়ছর রাগের মাথায় তার স্ত্রী রাবেয়াকে তালাক দেয়ার কথা বলেন। পরে তাদের মধ্যে আবার মিলমিশ হয়ে যায়। তারা একত্রে ঘরসংসারও করছেন[/b    মৌলভীবাজারে তালাকপ্রাপ্ত এক মহিলাকে হিল্লা বিয়ের জন্য চাপ  সৃষ্টিকারী ৪ জনকে আগামী ২৪ ফেব্রুয়ারি হাইকোর্টে হাজির হওয়ার নির্দেশ দেয়া হয়েছে। বিচারপতি এএইচএম শামসুদ্দিন চৌধুরী ও বিচারপতি শেখ মো. জাকির হোসেনের সমন্বয়ে গঠিত হাইকোর্টের একটি ডিভিশন বেঞ্চ গতকাল এ আদেশ দেন। হাইকোর্ট মৌলভীবাজার সদর থানার ওসিকে ওই ৪ জনের উপস্থিতি নিশ্চিত করতে নির্দেশ দিয়েছেন। একইসঙ্গে কেন তাদের বিরুদ্ধে ব্যবস্থা নেয়া হবে না- আগামী তিন সপ্তাহের মধ্যে তা জানাতে পুলিশের মহাপরিদর্শকের প্রতি রুল জারি করা হয়েছে। মৌলভীবাজারের সদর উপজেলার বড়কাপন গ্রামের কয়ছর মিয়া ও রাবেয়া খাতুন নামের এক কৃষক দম্পতি গত ৯  ফেব্রুয়ারি ঢাকা রিপোর্টার্স ইউনিটিতে সংবাদ সম্মেলনে জানান, হিল্লা বিয়েতে রাজি না হওয়ায় এলাকার প্রভাবশালীদের হুমকির কারণে তারা চার মাস ধরে পালিয়ে বেড়াচ্ছেন। প্রভাবশালী ব্যক্তিরা হচ্ছেন স্থানীয় বড়কাপন জামে মসজিদের সাধারণ সম্পাদক ফয়জুল হক, এলাকার প্রভাবশালী ব্যক্তি আজাদ মিয়া, নান্নু মিয়া ও আসগর মিয়া।  সংবাদ সম্মেলনে লিখিত বক্তব্যে বলা হয়, খাবার রান্না করা নিয়ে ঝগড়ার একপর্যায়ে কয়ছর রাগের মাথায় তার স্ত্রী রাবেয়াকে তালাক দেয়ার কথা বলেন। পরে তাদের মধ্যে আবার মিলমিশ হয়ে যায়। তারা একত্রে ঘরসংসারও করছেন। এ বিষয়টি  গ্রামে জানাজানি হলে স্থানীয় প্রভাবশালীরা সালিশ বসায়। সালিশের সিদ্ধান্তে বলা হয়, মুখে তালাক বলায় রাবেয়ার তালাক হয়ে গেছে। কাজেই এখন আবার একসঙ্গে থাকতে চাইলে রাবেয়া খাতুনকে আগে হিল্লা বিয়ে দিতে হবে। সালিশ বৈঠকে উপস্থিত আজাদের সঙ্গেই হিল্লা বিয়ে দিতে হবে বলে সালিশে সিদ্ধান্ত হয়।    আমার দেশ ১৪/০২/২০১১